ai4bharat/Pralekha huggingface dataset:
പെട്രോളിയം, പ്രകൃതി വാതക മന്ത്രാലയം
ഹൈഡ്രജനുമായി ബന്ധപ്പെട്ട മികവിന്റെ കേന്ദ്രം  സ്ഥാപിക്കുന്നതിനു ധാരണ.
ന്യൂഡൽഹി , ഫെബ്രുവരി 18,2021
-------
ഹൈഡ്രജനുമായി ബന്ധപ്പെട്ട മികവിന്റെ കേന്ദ്രം  സ്ഥാപിക്കുന്നതിനായി , ഇന്ത്യൻ ഓയിൽ കോർപ്പറേഷൻ ലിമിറ്റഡും, ഗ്രീൻസ്റ്റാറ്റ് നോർവ്വേ യുടെ അനുബന്ധ കമ്പനിയായ ഗ്രീൻ സ്റ്റാറ്റ് ഹൈഡ്രജൻ ഇന്ത്യ പ്രൈവറ്റ് ലിമിറ്റഡും തമ്മിൽ ധാരണയായി. കേന്ദ്ര പെട്രോളിയം പ്രകൃതി വാതക സ്റ്റീൽ മന്ത്രി ശ്രീ. ധർമ്മേന്ദ്ര പ്രധാൻ ചടങ്ങിന് സാക്ഷ്യം വഹിച്ചു
ഈ മേഖലയിലെ സാങ്കേതികവിദ്യ, അനുഭവങ്ങൾ എന്നിവയുടെ കൈമാറ്റം, പങ്കുവെക്കൽ എന്നിവയ്ക്ക് മികവിന്റെ കേന്ദ്രം വഴിയൊരുക്കും.
ബ്ലൂ ഹൈഡ്രജൻ, ഗ്രീൻ ഹൈഡ്രജൻ എന്നിവയുമായി ബന്ധപ്പെട്ട്, നോർവീജിയൻ /ഇന്ത്യൻ ഗവേഷണ സ്ഥാപനങ്ങൾ, സർവ്വകലാശാലകൾ എന്നിവിടങ്ങളിൽ ഗവേഷണ, വികസന പദ്ധതികൾ പ്രോത്സാഹിപ്പിക്കുന്നതിന് കേന്ദ്രം അവസരം ഒരുക്കും.
.
ചിലവുകുറഞ്ഞതും സുസ്ഥിരവുമായ സാങ്കേതികവിദ്യ പരിഹാരമാർഗ്ഗങ്ങൾ വികസിപ്പിക്കുന്നതിന്റെ ഭാഗമായി ഭരണകൂടങ്ങൾ, വ്യവസായ സംരംഭങ്ങൾ എന്നിവയുമായി ചേർന്ന് CoE-H പ്രവർത്തിക്കും. ഫ്യൂവൽ സെല്ലുമായി ബന്ധപ്പെട്ട ഗവേഷണ പ്രവർത്തനങ്ങളിലും CoE-H സുപ്രധാന പങ്കു വഹിക്കും
ഹൈഡ്രജൻ, ഫ്യുവൽ സെൽ എന്നിവയുമായി ബന്ധപ്പെട്ട, മികച്ച വ്യാവസായിക മാതൃകകൾ ,സുരക്ഷാമാനദണ്ഡങ്ങൾ, ഉൽപ്പന്ന നയങ്ങൾ, നിയന്ത്രണങ്ങൾ എന്നിവയുടെ രൂപീകരണത്തിലും കേന്ദ്രം പ്രധാന പങ്കു വഹിക്കും
IE/SKY
(Visitor Counter : 151
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 17.08.2020
ഇതുവരെ:
· ഒറ്റദിവസത്തെ ഏറ്റവും കൂടുതല് രോഗമുക്തരെന്ന നേട്ടത്തില് ഇന്ത്യ 
· രോഗമുക്തി നിരക്ക് 72% കടന്നു; ആകെ രോഗമുക്തരുടെ എണ്ണം അടുത്തുതന്നെ 2 ദശലക്ഷം കടക്കും
· രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 25.57% മാത്രം
· 3 കോടി പരിശോധനകള് എന്ന നേട്ടത്തില് ഇന്ത്യ; ദശലക്ഷത്തിലെ പരിശോധനകള് വര്ധിച്ച് ഇന്ന് 21,769 ആയി.
· രാജ്യത്ത് ശക്തമായ പൊതുജനാരോഗ്യ സംവിധാനം പുനഃസ്ഥാപിക്കാന് ഈ മഹാമാരി അവസരമൊരുക്കിയെന്ന് ഡോ. ഹര്ഷ് വര്ധന്
· കൊറോണ ബാധിതര്ക്ക് ക്വാറന്റൈന്-ഐസൊലേഷന് സൗകര്യങ്ങള്ക്കായി രാജ്യമൊട്ടാകെ 16 ഹജ്ജ് ഭവനങ്ങള് സംസ്ഥാന സര്ക്കാരുകള്ക്ക് നല്കിയിട്ടുണ്ടെന്ന് ശ്രീ നഖ്വി.
·
ഒറ്റദിവസത്തെ ഏറ്റവും കൂടുതല് രോഗമുക്തരെന്ന നേട്ടത്തില് ഇന്ത്യ ; രോഗമുക്തി നിരക്ക് 72% കടന്നു; ആകെ രോഗമുക്തരുടെ എണ്ണം അടുത്തുതന്നെ 2 ദശലക്ഷം കടക്കും
രോഗമുക്തി നേടുന്നവരുടെ എണ്ണവും രോഗം സ്ഥിരീകരിച്ചവരുടെ എണ്ണവും തമ്മിലുള്ള വ്യത്യാസം തുടര്ച്ചയായി വര്ദ്ധിക്കുകയാണ്. ഇന്ന്, ഇത് 12,42,942 ആണ്.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1646441
3 കോടിയിലധികം പരിശോധനകള് നടത്തി കോവിഡ് പരിശോധനയില് ഇന്ത്യ പുതിയ ഉയരത്തിലേക്ക്; ദശലക്ഷത്തിലെ പരിശോധന 21,769 ആയി വര്ധിച്ചു.
കഴിഞ്ഞ 24 മണിക്കൂറില് രാജ്യത്ത് 7,31,697 പരിശോധനകള് നടത്തി.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1646460
സിഐഐ പബ്ലിക് ഹെല്ത്ത് കോണ്ഫറന്സിന്റെ ഉദ്ഘാടനസമ്മേളനത്തെ ഡോ. ഹര്ഷ് വര്ധന് ഡിജിറ്റലായി അഭിസംബോധന ചെയ്തു
രാജ്യത്ത് ശക്തമായ പൊതുജനാരോഗ്യ സംവിധാനം പുനഃസ്ഥാപിക്കാന് ഈ മഹാമാരി അവസരമൊരുക്കിയെന്ന് ഡോ. ഹര്ഷ് വര്ധന്
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1646483
സമൂഹത്തിലെ പ്രശ്നങ്ങളെക്കുറിച്ച് ഗവേഷണം നടത്താന് ഉപരാഷ്ട്രപതി ഐഐടികളോടും ഉന്നത വിദ്യാഭ്യാസ സ്ഥാപനങ്ങളോടും അഭ്യര്ഥിച്ചു
ഇന്ത്യന് കര്ഷകരും ഗ്രാമീണരും അഭിമുഖീകരിക്കുന്ന പ്രശ്നങ്ങളില് ശ്രദ്ധ ചെലുത്താന് ഐഐടിയോട് ആഹ്വാനം ചെയ്ത ശ്രീ നായിഡു കൃഷി ഉല്പാദന വര്ദ്ധന മാത്രമല്ല, പോഷകവും പ്രോട്ടീന് സമ്പുഷ്ടവുമായ ഭക്ഷ്യ ഉല്പാദനത്തില് പ്രത്യേക ശ്രദ്ധ നല്കണമെന്നും ആവശ്യപ്പെട്ടു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1646439
ഗോത്ര ആരോഗ്യ - പോഷകാഹാര പോര്ട്ടല് ആയ 'സ്വാസ്ഥ്യ'ക്ക് തുടക്കം; നാഷണല് ഓവര്സീസ് പോര്ട്ടലും നാഷണല് ട്രൈബല് ഫെലോഷിപ്പ് പോര്ട്ടലും ആരംഭിച്ചു
പ്രാമാണിക അറിവുകള്, വൈദഗ്ദ്ധ്യം, അനുഭവങ്ങള് എന്നിവ കൈമാറ്റം ചെയ്യാനും 'സ്വാസ്ഥ്യ' സഹായിക്കും.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1646484
കോവിഡ് വിപത്ത് ഇന്ത്യക്കാരെ സംബന്ധിച്ചിടത്തോളം 'കരുതല്, പ്രതിബദ്ധത, ആത്മവിശ്വാസം' എന്നിവയുടെ വ്യക്തമായ കാലഘട്ടം സൃഷ്ടിച്ചതായും ഇത് ആഗോള മനുഷ്യരാശിക്ക് തന്നെ ഉദാഹരണമാണെന്നും കേന്ദ്രമന്ത്രി ശ്രീ മുക്താര് അബ്ബാസ് നഖ്വി
കേന്ദ്ര ന്യൂനപക്ഷ കാര്യ വകുപ്പിനു കീഴിലുള്ള ദേശീയ ന്യൂനപക്ഷ വികസന ധനകാര്യ കോര്പറേഷന്റെ ആഭിമുഖ്യത്തില്, ഹോളി ഫാമിലി ആശുപത്രിക്ക് നല്കിയ ആധുനിക ആരോഗ്യ സംവിധാനങ്ങളോടുകൂടിയ മൊബൈല് ക്ലിനിക്കിന്റെ ഫ്ളാഗ് ഓഫ് ചടങ്ങില് സംസാരിക്കുകയായിരുന്നു അദ്ദേഹം.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1646452
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 48.93 കോടി പിന്നിട്ടു
രോഗമുക്തി നിരക്ക് നിലവിൽ 97.37%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 42,982 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.29%
പ്രതിദിന രോഗസ്ഥിരീകരണ നിരക്ക്  തുടർച്ചയായ 10-ാം ദിവസവും 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 48.93 കോടി പിന്നിട്ടു. ഇന്ന് രാവിലെ 8 വരെയുള്ള താൽക്കാലിക റിപ്പോർട്ട് അനുസരിച്ച് 57,21,937 സെഷനുകളിലൂടെ ആകെ 48,93,42,295 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 37,55,115 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,03,21,218
രണ്ടാം ഡോസ് 79,16,997
മുന്നണിപ്പോരാളികൾ
ഒന്നാം ഡോസ് 1,80,12,481
രണ്ടാം ഡോസ് 1,15,34,779
18-44 പ്രായപരിധിയിലുള്ളവർ
ഒന്നാം ഡോസ് 16,64,37,738
രണ്ടാം ഡോസ് 1,02,76,584
45-59 പ്രായപരിധിയിലുള്ളവർ
ഒന്നാം ഡോസ് 10,90,91,506
രണ്ടാം ഡോസ് 4,09,44,600
60നുമേൽ പ്രായമുള്ളവർ
ഒന്നാം ഡോസ് 7,72,63,332
രണ്ടാം ഡോസ് 3,75,43,060
ആകെ 48,93,42,295
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
രാജ്യത്താകെ ഇതുവരെ 3,09,74,748 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 41,726 പേർ സുഖം പ്രാപിച്ചു. ദേശീയ രോഗമുക്തി നിരക്ക് 97.37% ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 42,982 പേർക്കാണ്.
തുടർച്ചയായ 39-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 4,11,076 പേരാണ്. ഇത് രാജ്യത്തെ ആകെ രോഗബാധിതരുടെ 1.29% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 16,64,030 പരിശോധനകൾ നടത്തി. ആകെ 47.48 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.37 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.58 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 59-ാം ദിവസവും 5 ശതമാനത്തിൽ താഴെ തുടരുന്നു.
ആരോഗ്യ, കുടുംബക്ഷേമ മന്ത്രാലയം
ഇതുവരെ 201.19 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഓഗസ്റ്റ് 29, 2022
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 201.19 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
5.98 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
രാജ്യരക്ഷാ മന്ത്രാലയം
സ്പർശിന് കീഴിലുള്ള പെൻഷൻ സേവനങ്ങൾ ഇന്ത്യയിലെ നാല് ലക്ഷത്തിലധികം പൊതു സേവന കേന്ദ്രങ്ങൾ മുഖേന ലഭ്യമാക്കാനുള്ള ധാരണാപത്രത്തിൽ പ്രതിരോധ മന്ത്രാലയം ഒപ്പുവച്ചു
സിസ്റ്റം ഫോർ പെൻഷൻ അഡ്മിനിസ്ട്രേഷൻറെ  {സ്പർശ്-SPARSH} സംരംഭത്തിന് കീഴിലുള്ള പെൻഷൻ സേവനങ്ങൾ ലഭ്യമാക്കുന്നതിനായി ഡിഫൻസ് അക്കൗണ്ട്സ് ഡിപ്പാർട്ട്മെന്റ്  കേന്ദ്ര ഇലക്ട്രോണിക്സ് വിവര സാങ്കേതിക മന്ത്രാലയത്തിന് കീഴിലുള്ള പ്രത്യേകോദ്ദേശ സ്ഥാപനമായ CSC ഇ-ഗവേണൻസ് സർവീസസ് ഇന്ത്യ ലിമിറ്റഡുമായി ധാരണാപത്രം ഒപ്പുവച്ചു. ഇതോടെ രാജ്യത്തുടനീളമുള്ള നാല് ലക്ഷത്തിലധികം പൊതു സേവന കേന്ദ്രങ്ങൾ  വഴി സ്പർശ് സേവനങ്ങൾ ലഭ്യമാകും.
എല്ലാ പെൻഷൻകാർക്കും പെൻഷൻ അനുബന്ധ സേവനങ്ങൾ എളുപ്പത്തിൽ ലഭ്യമാകാൻ ധാരണാപത്രം വഴിയൊരുക്കും. രാജ്യത്തിന്റെ വിദൂര പ്രദേശങ്ങളിൽ താമസിക്കുന്നവർക്കും, സ്പർശിൽ ലോഗിൻ ചെയ്യാനുള്ള മാർഗമോ സാങ്കേതിക വിദ്യയോ ലഭ്യമല്ലാത്തവർക്കും സേവന കേന്ദ്രങ്ങൾ സഹായിയായി വർത്തിക്കും. പെൻഷൻകാർക്ക് പരാതികൾ രജിസ്റ്റർ ചെയ്യുന്നതിനും പരിഹാരം തേടുന്നതിനും, ഡിജിറ്റലായുള്ള വാർഷിക തിരിച്ചറിയലിനും, ഡാറ്റ വെരിഫിക്കേഷനും, പ്രതിമാസ പെൻഷൻ സംബന്ധിച്ച വിശദ വിവരങ്ങൾ ലഭ്യമാക്കുന്നതിനും ഫലപ്രദമായ ഒരു മാധ്യമമായി CSC മാറും.
കൊട്ടക് മഹീന്ദ്ര ബാങ്കുമായും DAD ഒരു ധാരണാപത്രം ഒപ്പുവച്ചു വച്ചിട്ടുണ്ട്. അതിൻ പ്രകാരം കൂടുതൽ വിമുക്തഭടന്മാരുള്ള 14 ബാങ്ക് ശാഖാ പരിധികളിൽ സേവന കേന്ദ്രങ്ങൾ സ്ഥാപിക്കും. സേവന കേന്ദ്രങ്ങളായി പ്രവർത്തിക്കുന്ന 161-ലധികം DAD ഓഫീസുകളുടെയും, 800-ഓളം എസ്ബിഐ, പഞ്ചാബ് നാഷണൽ ബാങ്ക് ശാഖകളുടെയും നിലവിലുള്ള ശൃംഖലയെ ഇത് ശക്തിപ്പെടുത്തും. ഈ സേവന കേന്ദ്രങ്ങളിൽ പെൻഷൻകാർക്ക് സേവനങ്ങൾ സൗജന്യമായിരിക്കും. നാമമാത്രമായ സേവന നിരക്കുകൾ വകുപ്പ് തന്നെ വഹിക്കും.
https://sparsh.defencepension.gov.in/ എന്ന ലിങ്കിൽ സ്പർശ് ഓൺലൈനായി ലഭ്യമാണ്.
ഊര്ജ്ജ മന്ത്രാലയം
ബ്രിക്സ് രാജ്യങ്ങൾ ഉൾപ്പെടുന്ന, ഹരിത ഹൈഡ്രജൻ സംരംഭങ്ങളെക്കുറിച്ച് ഉള്ള രണ്ടുദിവസത്തെ ഉച്ചകോടി സംഘടിപ്പിക്കുന്നതിന് എല്ലാ ഒരുക്കങ്ങളും ഇന്ത്യ പൂർത്തിയാക്കി
ന്യൂഡൽഹി, ജൂൺ 20, 2021
2021 ജൂൺ 22 ന് ബ്രിക്സ് രാജ്യങ്ങളെ ഉൾപ്പെടുത്തി ഹരിത ഹൈഡ്രജൻ സംരംഭങ്ങളെക്കുറിച്ച് ദ്വിദിന ഉച്ചകോടി നടത്താൻ ഇന്ത്യ എല്ലാ ഒരുക്കങ്ങളും പൂർത്തിയാക്കി. രാജ്യങ്ങൾക്ക്, അവരുടെ ഹരിത ഹൈഡ്രജൻ സംരംഭങ്ങളെക്കുറിച്ചും, അവ എങ്ങനെ അടുത്ത ഘട്ടത്തിലേക്ക് ഉയർത്താമെന്നതിനെക്കുറിച്ചുള്ള കാഴ്ചപ്പാടുകളും പങ്കിടാനുള്ള ഒരു വേദി, ഉച്ചകോടി വാഗ്ദാനം ചെയ്യുന്നു. ഓൺലൈൻ വീഡിയോ കോൺഫറൻസ് വഴി നടക്കുന്ന ഉച്ചകോടി ജൂൺ 23 ന് സമാപിക്കും.
ഇന്ത്യയിലെ ഏറ്റവും വലിയ വൈദ്യുതി ഉൽപാദകരും, ആഗോള ഊർജ്ജ അതികായരിൽ പ്രമുഖരുമായ എൻടിപിസി ലിമിറ്റഡ്, ആണ് പരിപാടിയുടെ സംഘാടകർ. വൈദ്യുതി മന്ത്രാലയത്തിന് കീഴിൽ മഹാരത്ന പദവിയുള്ള കേന്ദ്ര പൊതുമേഖലാ സ്ഥാപനം ആണ് എൻടിപിസി. വെർച്വൽ ഉച്ചകോടി, ബ്രിക്സ് രാജ്യങ്ങളിൽ നിന്നുള്ള മികച്ച ധിഷണാ ശക്തികളേയും, നയങ്ങൾ രൂപീകരിക്കുന്നവരേയും, തല്പര പങ്കാളികളേയും ഒരുമിച്ച് ഒരു വേദിയിൽ എത്തിക്കുകയും, ഊർജ്ജ മിശ്രിതത്തിൽ ഹൈഡ്രജന്റെ ഭാവിയെക്കുറിച്ച് ചർച്ച സാധ്യമാക്കുകയും ചെയ്യും.
ഉച്ചകോടിയുടെ ആദ്യ ദിവസം, ഓരോ രാജ്യത്തുനിന്നുമുള്ള പ്രതിനിധികൾ അവരുടെ രാജ്യത്തു ഹൈഡ്രജൻ ഉപയോഗത്തിനായി ആവിഷ്കരിച്ച സംരംഭങ്ങളെക്കുറിച്ചും അവരുടെ ഭാവി പദ്ധതികളെക്കുറിച്ചും വിവരങ്ങൾ പങ്കു വയ്ക്കും. കൂടാതെ, ഹൈഡ്രജൻ ഊർജവുമായി ബന്ധപ്പെട്ട് വികസിപ്പിച്ചെടുത്ത വിവിധ സാങ്കേതികവിദ്യകളുടെ പ്രസക്തിയും അവരുടെ രാജ്യത്തിന്റെ മുൻഗണനകളും പങ്കിടും.
വിവിധ രാജ്യങ്ങളുടെ മൊത്തത്തിലുള്ള ഊർജ്ജ നയ ചട്ടക്കൂടിൽ ഹൈഡ്രജനെ സമന്വയിപ്പിക്കുന്നതിനുള്ള ആശയങ്ങളെക്കുറിച്ച് രണ്ടാം ദിനം പാനൽ ചർച്ചകൾ നടക്കും. ഉയർന്നുവരുന്ന ഹരിത ഹൈഡ്രജൻ സാങ്കേതികവിദ്യയ്ക്ക് ആവശ്യമായ ധനസമാഹരണ സാധ്യതകളെക്കുറിച്ചും, ഈ സാങ്കേതികവിദ്യ വിപുലപ്പെടുത്തുന്നതിന് അനുയോജ്യമായ അന്തരീക്ഷം സൃഷ്ടിക്കുന്നതിന് ആവശ്യമായ അടിസ്ഥാന പിന്തുണയെ പറ്റിയും ഉച്ചകോടിയിൽ ചർച്ച നടക്കും.
(Visitor Counter : 195
മന്ത്രിസഭ
ഇന്ത്യാ- ഓസ്ട്രിയ ധാരണാ പത്രത്തിന് മന്ത്രിസഭയുടെ അംഗീകാരം
റോഡ് ഉപരിതല ഗതാഗത മേഖലയില് സാങ്കേതിക സഹകരണം മെച്ചപ്പെടുത്തുന്നതിന് കേന്ദ്ര റോഡ് ഗതാഗത മന്ത്രാലയവും ഓസ്ട്രിയയിലെ ഫെഡറല് - ഗതാഗത മന്ത്രാലയവും തമ്മില് ധാരണാ പത്രം ഒപ്പു വയ്ക്കുന്നതിന് പ്രധാന മന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
ഫലം :
ഉപരിതല ഗതാഗതം, റോഡുകള്, ദേശീയപാതകള് എന്നിവയുടെ അടിസ്ഥാന സൗകര്യവികസനം, റോഡ് സുരക്ഷ, ഇരു രാജ്യങ്ങളും തമ്മിലുള്ള വിവേകപൂര്വമായ ഗതാഗത സംവിധാനം എന്നിവയില് ഉഭയ കക്ഷി സഹകരണത്തിനുള്ള ഫലപ്രദമായ ചട്ടക്കൂട് സൃഷ്ടിക്കുക എന്നതാണ് ധാരണാ പത്രത്തിന്റ ലക്ഷ്യം.
അതിനുപരി ഈ ധാരണാപത്രം വഴി ഓസ്ട്രിയ - ഇന്ത്യ റിപ്പബ്ലിക്കുകള് തമ്മിലുള്ള പ്രാദേശിക വ്യാപാരഏകീകരണത്തിന്റെ വളര്ച്ച, ദീര്ഘകാലാടിസ്ഥാനത്തിലുള്ള ഉഭയകക്ഷി ബന്ധങ്ങളുടെ പ്രോത്സാഹനം, ബന്ധങ്ങളുടെ ശാക്തീകരണം എന്നിവ ലക്ഷ്യമിടുന്നു.
പ്രയോജനങ്ങള്
റോഡ് ഗതഗാത മേഖലയിലെ ആധുനിക സുരക്ഷാ സംവിധാനവും, ആകര്ഷകമായ സാമ്പത്തിക സഹായ സാധ്യതകളും മൂലം നിര്ദ്ദിഷ്ട ധാരണാപത്രം ഇന്ത്യാ - ഓസ്ട്രിയ സഹകരണം ഇരു രാജ്യങ്ങള്ക്കും വളരെ ഉപകാരപ്രദമാകും. നിലവില് ഇരു രാജ്യങ്ങളും തമ്മിലുള്ള ഊഷ്മളമായ ബന്ധം കൂടുതല് ശക്തവും ദൃഢവുമാകും.
പശ്ചാത്തലം
1949 മുതല് ഇരു രാജ്യങ്ങളും തമ്മില് സ്ഥാപിച്ചിട്ടുള്ള ഉഭയകക്ഷി ബന്ധം വഴി ഇന്ത്യയ്ക്കും ഓസ്ട്രിയയ്ക്കും മധ്യേ നല്ല നയതന്ത്ര സൗഹൃദമാണ് നിലവിലുള്ളത്. ഇരു രാജ്യങ്ങളും തമ്മില് വളരെ ആഴത്തിലുള്ള സാമ്പത്തിക നയതന്ത്ര ബന്ധമാണ് ഇതുവരെയുള്ള ചരിത്ര പശ്ചാത്തലം. റോഡുകള് ദേശീയ പാതകള്, ഇലക്ട്രോണിക് ടോള്, ഗതാഗതം, ഗതാഗത നിര്വ്വഹണം, ടണല് നിരീക്ഷണം, ഭൗമ ഭൂപട നിര്മ്മാണം, മണ്ണിടിച്ചില് നിയന്ത്രണം തുടങ്ങിയവയില് ഓസ്ട്രിയയുടെ പക്കല് ആധുനിക സാങ്കേതിക വിദ്യകള് ലഭ്യമാണ്.
AB MRD- 190
(Visitor Counter : 87
പ്രധാനമന്ത്രിയുടെ ഓഫീസ്
ഓസ്ട്രേലിയൻ വിദേശകാര്യ, വനിതാ മന്ത്രി, മാരിസ് പെയ്ൻ, പ്രതിരോധ മന്ത്രി, പീറ്റർ ഡട്ടൻ എന്നിവർ പ്രധാനമന്ത്രിയെ സന്ദർശിച്ചു
ഇന്ത്യയും ഓസ്ട്രേലിയയും തമ്മിലുള്ള ആദ്യ മന്ത്രിതല 2+2 ചർച്ചകൾക്ക് ശേഷം ഓസ്ട്രേലിയൻ വിദേശകാര്യ, വനിതാ മന്ത്രി, മാരിസ് പെയ്ൻ, പ്രതിരോധ മന്ത്രി പീറ്റർ ഡട്ടൻ എന്നിവർ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു സംഭാഷണം. നടത്തി.
2+2 ഡയലോഗിൽ ഉൽപാദനപരമായ ചർച്ചകൾക്ക് ഓസ്ട്രേലിയൻ നേതാക്കളെ പ്രധാനമന്ത്രി അഭിനന്ദനം അറിയിച്ചു, ഇത് ഇരു രാജ്യങ്ങളും തമ്മിലുള്ള തന്ത്രപരമായ ഒത്തുചേരലിന്റെ സൂചനയാണെന്ന് അദ്ദേഹം ചൂണ്ടിക്കാട്ടി.
കൂടിക്കാഴ്ചയിൽ തന്ത്രപരവും സാമ്പത്തികവുമായ ഉഭയകക്ഷി സഹകരണം കൂടുതൽ വിപുലീകരിക്കുന്നതിനുള്ള സാധ്യതകൾ, ഇന്തോ-പസഫിക് മേഖലയോടുള്ള ഇരു രാജ്യങ്ങളുടെയും പൊതുവായ സമീപനം, ഓസ്ട്രേലിയയിലെ ഇന്ത്യൻ സമൂഹത്തിന്റെ വർദ്ധിച്ചുവരുന്ന പ്രാധാന്യം എന്നിവയുൾപ്പെടെ നിരവധി വിഷയങ്ങൾ ചർച്ച ചെയ്തു.
കഴിഞ്ഞ വർഷം ഇരു രാജ്യങ്ങൾക്കുമിടയിൽ സ്ഥാപിതമായ സമഗ്ര തന്ത്രപരമായ പങ്കാളിത്തം അതിവേഗം പുരോഗമിക്കുന്നതിൽ പ്രധാനമന്ത്രി സ്കോട്ട് മോറിസൺ വഹിച്ച പങ്കിനെ പ്രധാനമന്ത്രി അഭിനന്ദിച്ചു. തന്റെ സൗകര്യാർത്ഥം ലഭിക്കുന്ന ആദ്യ അവസരത്തിൽ ഇന്ത്യ സന്ദർശിക്കാനുള്ള പ്രധാനമന്ത്രി മോറിസണിനുള്ള ക്ഷണം അദ്ദേഹം പുതുക്കി.
പ്രധാനമന്ത്രിയുടെ ഓഫീസ്
ഉത്തരാഖണ്ഡ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ പുഷ്കർ സിംഗ് ധാമിയെ പ്രധാനമന്ത്രി അഭിനന്ദിച്ചു
ഉത്തരാഖണ്ഡ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ പുഷ്കർ സിംഗ് ഡാമിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഇന്ന് സത്യപ്രതിജ്ഞ ചെയ്ത മറ്റെല്ലാവരെയും അദ്ദേഹം അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു, “ശ്രീ പുഷ്കർധാമിക്കും ഇന്ന് സത്യപ്രതിജ്ഞ ചെയ്ത മറ്റെല്ലാവർക്കും അഭിനന്ദനങ്ങൾ. ഉത്തരാഖണ്ഡിന്റെ പുരോഗതിക്കും അഭിവൃദ്ധിക്കും വേണ്ടി പ്രവർത്തിക്കുമ്പോൾ ഈ ടീമിന് ആശംസകൾ.”
ഇലക്ട്രോണിക്സ് & ഐ.ടി മന്ത്രാലയം
യുഐഡിഎഐ രാജ്യത്തുടനീളം 21 ആധാര് സേവാ കേന്ദ്രങ്ങള് പ്രവര്ത്തനക്ഷമമാക്കി
രാജ്യത്തുടനീളം യുണിക് ഐഡന്റിഫിക്കേഷന് അതോറിറ്റി ഓഫ് ഇന്ത്യ  21 സ്റ്റാന്ഡ് എലോണ് ആധാര് എന്റോള്മെന്റ് ആധാര് സേവാ കേന്ദ്രങ്ങള് പ്രവര്ത്തനക്ഷമമാക്കി. ബാങ്കുകള്, പോസ്റ്റോഫീസുകള്, സംസ്ഥാന ഗവണ്മെന്റുകള് നടത്തുന്ന 35000 ആധാര് എന്റോള്മെന്റ് സെന്ററുകള്ക്ക് പുറമെയാണ് ഇവ.
ഈ കേന്ദ്രങ്ങള്ക്ക് പ്രതിദിനം ആയിരം പേരുടെ വരെ വിവരങ്ങള് പുതുക്കാനുള്ള അപേക്ഷകള് കൈകാര്യം ചെയ്യുന്നതിനുള്ള ശേഷിയുണ്ട് , മാത്രമല്ല പൊതു അവധി ദിനങ്ങളൊഴികെ ആഴ്ചയില് എല്ലാ ദിവസവും രാവിലെ 9.30 മണി മുതല് വൈകുന്നേരം 5.30 മണി വരെ പ്രവര്ത്തിക്കുകയും ചെയ്യും. രാജ്യത്തെ 53 നഗരങ്ങളിലായി 114 ആധാര് സേവന കേന്ദ്രങ്ങളാണ് യുഐഡിഎഐ വിഭാവനം ചെയ്തിട്ടുള്ളത്.
ആധാറില് പേര് ചേര്ക്കുന്നത് സൗജന്യമാണെങ്കിലും, വിലാസം, മൊബൈല് തുടങ്ങിയ വിവരങ്ങള് പുതുക്കുന്നതിന് 50 രൂപ ഫീസ് ഈടാക്കും.
ആധാര് സേവാ കേന്ദ്രത്തില് ടോക്കണ് സമ്പ്രദായമായതിനാല് പേര് ചേര്ക്കലും, പുതുക്കലും വളരെ എളുപ്പത്തിലും, കാര്യക്ഷമമായും നടക്കും.
(ND/MRD
ഗ്രാമീണ വികസന മന്ത്രാലയം
ആസാദി കാ അമൃത് മഹോത്സവത്തിന്റെ ഭാഗമായി ദേശീയതലത്തിൽ 'മഹാത്മാ ഗാന്ധി എൻആർഇജിഎ  അവകാശ ബോധവൽക്കരണ വാരം' സംഘടിപ്പിച്ചു
ന്യൂ ഡൽഹി, സെപ്റ്റംബർ 03, 2021
ആസാദി കാ അമൃത് മഹോത്സവത്തിന്റെ ഭാഗമായി, മഹാത്മാ ഗാന്ധി എൻആർഇജി നിയമ പ്രകാരം തൊഴിലാളികൾക്ക് ലഭ്യമായ അവകാശങ്ങളെ സംബന്ധിച്ച് ബോധവൽക്കരിക്കുന്നതിനായി സംസ്ഥാന/കേന്ദ്രഭരണ പ്രദേശങ്ങൾ അവകാശ ബോധവൽക്കരണ വാരം നടത്തി.
2021 ഓഗസ്റ്റ് 27 നും സെപ്റ്റംബർ 2 നും ഇടയിലാണ് ബോധവൽക്കരണ വാരം ആചരിച്ചത്. അവകാശങ്ങൾ പൊതുജനങ്ങൾക്ക് പ്രാപ്യമാക്കുന്നതിന് സംസ്ഥാന/കേന്ദ്രഭരണ പ്രദേശങ്ങൾ നിരവധി സംരംഭങ്ങളാണ് ആരംഭിച്ചിട്ടുള്ളത്.
സംസ്ഥാന/കേന്ദ്രഭരണ പ്രദേശങ്ങൾ അതത് ജില്ലകളിലും, ബ്ലോക്ക്, ഗ്രാമപഞ്ചായത്തുകളിലും വിവിധ പ്രവർത്തനങ്ങൾ ഏകോപിപ്പിക്കുകയും പല ജില്ലകളിലും ഗ്രാമസഭകൾ നടത്തുകയും ചെയ്തു .
ഇന്ത്യ @75 ആസാദി കാ അമൃത് മഹോത്സവ് 75 ആഴ്ച നീണ്ടുനിൽക്കുന്ന ആഘോഷമാണ്. 2021 മാർച്ച് 12 ന് പ്രധാനമന്ത്രി ആണ് ഇതിനു തുടക്കം കുറിച്ചത്.
RRTN/SKY
(Visitor Counter : 209
ആഭ്യന്തരകാര്യ മന്ത്രാലയം
സെറം ഇൻസ്റ്റിറ്റ്യൂട്ട് ഓഫ് ഇന്ത്യയും, ഭാരത് ബയോടെക്കും വികസിപ്പിച്ച കോവിഡ് പ്രതിരോധമരുന്നുകൾക്ക് ഡി ജി സി ഐ അംഗീകാരം നൽകിയ നടപടിയെ ആഭ്യന്തരമന്ത്രി ശ്രീ അമിത്ഷാ പ്രകീർത്തിച്ചു
സെറം ഇൻസ്റ്റിറ്റ്യൂട്ട് ഓഫ് ഇന്ത്യയും, ഭാരത് ബയോടെക്കും വികസിപ്പിച്ച കോവിഡ് പ്രതിരോധമരുന്നുകൾക്ക് ഡ്രഗ്സ് കൺട്രോളർ ജനറൽ ഓഫ് ഇന്ത്യ  അംഗീകാരം നൽകിയ നടപടിയെ ആഭ്യന്തരമന്ത്രി ശ്രീ അമിത്ഷാ പ്രകീർത്തിച്ചു.
രാജ്യത്തിന് അഭിമാനം സമ്മാനിച്ച കഠിനാധ്വാനികളും ബുദ്ധിശാലികളും ആയ നമ്മുടെ ശാസ്ത്രജ്ഞരെ അഭിനന്ദിക്കുന്നതായും ഡി ജി സി ഐ നടപടിയെ സ്വാഗതം ചെയ്തു കുറിച്ച ട്വീറ്റിൽ അദ്ദേഹം അഭിപ്രായപ്പെട്ടു.
തദ്ദേശീയമായി വികസിപ്പിച്ച പ്രതിരോധമരുന്നുകൾക്ക് അംഗീകാരം നൽകിയ നടപടി സ്വാശ്രയ ഭാരതം എന്ന പ്രധാനമന്ത്രി ശ്രീ നരേന്ദ്ര മോദിയുടെ ദർശനത്തിന് കരുത്തുപകരും എന്ന് ശ്രീ ഷാ പ്രതീക്ഷ പ്രകടിപ്പിച്ചു.
പരീക്ഷണ കാലയളവിൽ മനുഷ്യകുലത്തിനായി നിസ്വാർത്ഥ സേവനം കാഴ്ച വെച്ച ശാസ്ത്രജ്ഞർ ഡോക്ടർമാർ, മെഡിക്കൽ ജീവനക്കാർ, സുരക്ഷാ അംഗങ്ങൾ എന്നിവർക്ക് ആഭ്യന്തരമന്ത്രി നന്ദി രേഖപ്പെടുത്തി.
പ്രധാനമന്ത്രിയുടെ ഓഫീസ്
അന്തരിച്ച രാം വിലാസ് പാസ്വാനെ അദ്ദേഹത്തിന്റെ ജന്മദിനത്തിൽ പ്രധാനമന്ത്രി അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി അന്തരിച്ച രാം വിലാസ് പാസ്വാൻ ജിയെ അദ്ദേഹത്തിന്റെ ജന്മദിനത്തിൽ അനുസ്മരിച്ചു, രാജ്യത്തെ ഏറ്റവും പരിചയസമ്പന്നരായ പാർലമെന്റ് അംഗങ്ങളിലും ഭരണാധികാരികളിലും പെട്ട ഒരാളായിരുന്നു രാം വിലാസ് പാസ്വാനെന്ന് പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു, "ഇന്ന് എന്റെ സുഹൃത്ത് അന്തരിച്ച രാം വിലാസ് പാസ്വാൻ ജിയുടെ ജന്മദിനമാണ്. അദ്ദേഹത്തിന്റെ അസാന്നിധ്യം എനിക്ക് വളരെ വലിയ നഷ്ടമാണ് . രാജ്യത്തെ ഏറ്റവും പരിചയസമ്പന്നരായ പാർലമെന്റ് അംഗങ്ങളിലും ഭരണാധികാരികളിലും പെട്ട ഒരാളായിരുന്നു രാം വിലാസ് പാസ്വാൻ . പൊതുസേവനത്തിനും അധഃസ്ഥിതരുടെ ശാക്തീകരണത്തിനും അദ്ദേഹം നൽകിയ സംഭാവനകൾ എക്കാലവും ഓർക്കപ്പെടും. "
ധനകാര്യ മന്ത്രാലയം
സൂക്ഷ്മ, ചെറുകിട, ഇടത്തരം സംരംഭങ്ങൾക്കായുള്ള അടിയന്തര ധനസഹായ പദ്ധതിക്കായി ലോക ബാങ്കും ഇന്ത്യാ ഗവൺമെന്റും 750 ദശലക്ഷം ഡോളറിന്റെ കരാർ ഒപ്പിട്ടു
(ന്യൂഡൽഹി, ജൂലൈ 06, 2020
കോവിഡ്-19 പ്രതിസന്ധി സാരമായി ബാധിച്ച സൂക്ഷ്മ, ചെറുകിട, ഇടത്തരം സംരംഭങ്ങൾക്ക്  ധനലഭ്യത വർദ്ധിപ്പിക്കുന്നതിനുള്ള എം.എസ്.എം.ഇ എമർജൻസി റെസ്പോൺസ് പ്രോഗ്രാമിനായി ലോക ബാങ്കും ഇന്ത്യാ ഗവൺമെന്റും 750 മില്യൺ ഡോളർ കരാറിൽ ഒപ്പുവച്ചു.
നിലവിലെ പ്രതിസന്ധി സൃഷ്ടിച്ച ആഘാതം നേരിടാനും ദശലക്ഷക്കണക്കിന് തൊഴിലുകൾ സംരക്ഷിക്കാനും സഹായകമാവുന്ന തരത്തിൽ ലോകബാങ്കിന്റെ MSME എമർജൻസി റെസ്പോൺസ് പ്രോഗ്രാം 1.5 ദശലക്ഷം സൂക്ഷ്മ, ചെറുകിട, ഇടത്തരം സംരംഭങ്ങൾക്ക് അടിയന്തര മൂലധനവും വായ്പാ ലഭ്യതയും ഉറപ്പാക്കും.
ഇന്ത്യൻ സർക്കാരിനെ പ്രതിനിധീകരിച്ച് ധനകാര്യ മന്ത്രാലയത്തിന്റെ സാമ്പത്തിക കാര്യ വകുപ്പ് അഡീഷണൽ സെക്രട്ടറി ശ്രീ സമീർ കുമാർ ഖാരെയും ലോക ബാങ്കിനെ പ്രതിനിധീകരിച്ച് ഇന്ത്യ വിഭാഗം ഡയറക്ടർ ശ്രീ ജുനൈദ് അഹ്മദുമാണ് കരാർ ഒപ്പിട്ടത്.
പ്രതിസന്ധി ഘട്ടങ്ങളിൽ നിലനിൽപ്പിനായി സൂക്ഷ്മ, ചെറുകിട, ഇടത്തരം സംരംഭങ്ങൾക്ക് വായ്പ നൽകുന്നത് തുടരാൻ പ്രേരിപ്പിക്കുന്നതിനും സർക്കാർ ഗ്യാരൻറി നൽകുന്നതിനും നോൺ ബാങ്കിംഗ് ഫിനാൻഷ്യൽ കമ്പനികളെയും ബാങ്കുകളെയും പദ്ധതി സഹായിക്കുമെന്ന് ശ്രീ ഖാരെ പറഞ്ഞു.
ലോക ബാങ്കിന്റെ തന്നെ സ്വകാര്യമേഖലയിലുള്ള ഇന്റർനാഷണൽ ഫിനാൻസ് കോർപ്പറേഷൻ  ഉൾപ്പെടെയുള്ള ലോക ബാങ്ക് ഗ്രൂപ്പ്, സൂക്ഷ്മ , ചെറുകിട, ഇടത്തരം സംരംഭക മേഖലയെ സംരക്ഷിക്കുന്നതിനുള്ള സർക്കാരിന്റെ സംരംഭങ്ങളെ ഇനിപ്പറയുന്ന തരത്തിൽ പിന്തുണയ്ക്കും:ധനലഭ്യത ഉറപ്പു വരുത്തുംനോൺ ബാങ്കിംഗ് ഫിനാൻഷ്യൽ കമ്പനികളെയും ചെറുകിട ധനകാര്യ ബാങ്കിങ് സ്ഥാപനങ്ങളെയും ശക്തിപ്പെടുത്തും.സാമ്പത്തികരംഗത്തെ നൂതന സംരംഭങ്ങളെ പിന്തുണയ്ക്കും
ഇന്ത്യയുടെ കോവിഡ് -19 പ്രതോരോധത്തെ പിന്തുണയ്ക്കാൻ പുതിയ എം.എസ്.എം.ഇ. പദ്ധതി ഉൾപ്പെടെ ഇതു വരെ ലോക ബാങ്ക് 275 കോടി ഡോളർ പ്രതിജ്ഞ ചെയ്ത് കഴിഞ്ഞു.
പ്രധാനമന്ത്രിയുടെ ഓഫീസ്
ഏഴാമത് അന്താരാഷ്ട്ര യോഗ ദിന പരിപാടിയെ പ്രധാനമന്ത്രി നാളെ അഭിസംബോധന ചെയ്യും
പ്രധാനമന്ത്രി ശ്രീ. നരേന്ദ്ര മോദി നാളെ  രാവിലെ 6 .30 മണിക്ക് ഏഴാമത് അന്താരാഷ്ട്ര യോഗ ദിന പരിപാടിയെ അഭിസംബോധന ചെയ്യും.
ഒരു ട്വീറ്റിൽ പ്രധാനമന്ത്രി പറഞ്ഞു, "നാളെ, ജൂൺ 21, നാം ഏഴാമത്തെ യോഗ ദിനം ആഘോഷിക്കും. ശാരീരികവും മാനസികവുമായ ക്ഷേമത്തിനായി യോഗ പരിശീലിക്കുന്നതിൽ ശ്രദ്ധ കേന്ദ്രീകരിക്കുന്ന 'യോഗ സ്വാസ്ഥ്യത്തിന് ' എന്നതാണ് ഈ വർഷത്തെ പ്രമേയം . : നാളെ രാവിലെ ആറര മണിക്ക് യോഗ ദിന പരിപാടിയെ അഭിസംബോധന ചെയ്യും."
റെയില്വേ മന്ത്രാലയം
2500 കോച്ചുകൾ റെയിൽവേ ഐസൊലേഷൻ കോച്ചുകളാക്കി മാറ്റി .
കുറഞ്ഞ സമയത്തിനുള്ളിലാണ് പ്രാഥമിക ലക്ഷ്യം റെയിൽവേ പൂർത്തീകരിച്ചത്.
ന്യൂഡൽഹി, ഏപ്രിൽ 06, 2020
കോവിഡ് 19 നെതിരായ പോരാട്ടത്തിൽ ദേശീയ ഉദ്യമത്തിന്റെ ഭാഗമായി റെയിൽവേ അതിന്റെ കഴിവും വിഭവങ്ങളും പരമാവധി വിനിയോഗിച്ചുവരികയാണ് . 5000 കോച്ചുകൾ ഐസൊലേഷൻ കോച്ചുകളാക്കുകയെന്ന ആദ്യ ലക്ഷ്യത്തിന്റെ പകുതിയായ 2500 കോച്ചുകളാണ് കുറഞ്ഞ സമയത്തിനുള്ളിൽ ഐസൊലേഷൻ കോച്ചുകളാക്കി മാറ്റിയെടുത്തത്. ഇതോടെ അടിയന്തിര ആവശ്യത്തിനായി 40,000 ബെഡുകൾ ഇപ്പോൾ ഉപയോഗസജ്ജമാണ്.
പരിവർത്തന മാതൃകകളും പ്രവർത്തന പദ്ധതിയും അംഗീകരിച്ചതോടെ മേഖലാ തലത്തിൽ പ്രവൃത്തികൾ അതിവേഗത്തിൽ ആരംഭിച്ചു. ഇതോടെ ശരാശരി 375 കോച്ചുകളാണ് പ്രതിദിനം ഐസോലേഷൻ വാർഡുകളാക്കി മാറ്റുന്നത്. രാജ്യത്തെ 133 കേന്ദ്രങ്ങളിലാണ് പ്രവൃത്തികൾ പുരോഗമിക്കുന്നത്.
(മെഡിക്കൽ നിർദ്ദേശങ്ങൾക്കനുസരിച്ചാണ് ഈ കോച്ചുകൾ തയ്യാറാക്കിയിട്ടുള്ളത്. ആവശ്യകതയ്ക്കും നിബന്ധനകൾക്കുമനുസരിച്ച് ഏറ്റവും സാധ്യമായ താമസ സൗകര്യവും ആരോഗ്യ മേൽനോട്ടത്തിനും യുക്തമായ തരത്തിലാണ് കോച്ചുകൾ സജ്ജീകരിച്ചിട്ടുള്ളത്.
കോവിഡ് 19 നെതിരായി കേന്ദ്ര ആരോഗ്യ മന്ത്രാലയം നടത്തുന്ന പോരാട്ടത്തിൽ അടിയന്തര ആവശ്യങ്ങൾക്ക് ഉപയോഗിക്കുന്നതിനാണു ഈ ഐസോലേഷൻ കോച്ചുകൾ പ്രധാനമായും തയാറാക്കിയിട്ടുള്ളത്.
പ്രധാനമന്ത്രിയുടെ ഓഫീസ്
മെക്സിക്കോ പ്രസിഡന്റ് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ആശംസിച്ചു
പ്രധാനമന്ത്രി ശ്രീ നരേന്ദ്ര മോദി മെക്സിക്കോ പ്രസിഡന്റ് ആന്ദ്രേസ് മാനുവൽ ലോപ്പസ് ഒബ്രഡോർ കോവിഡ് 19 ൽ നിന്ന് വേഗത്തിൽ സുഖം പ്രാപിക്കുന്നു.
സ്പാനിഷ് ഭാഷയിലാണ് പ്രധാനമന്ത്രി ആശംസകൾ അറിയിച്ചത്.
"Mis mejores deseos para el Presidente @lopezobrador_ por una pronta recuperación del Covid-19."

(
റെയില്വേ മന്ത്രാലയം
റിസർവ് ചെയ്ത റെയിൽവേ ടിക്കറ്റുകളുടെ ഏകദേശം 80 ശതമാനവും ഓൺലൈൻ വഴിയാണ് ബുക്ക് ചെയ്യുന്നത്
റെയിൽവേ സേവനങ്ങളുടെയും ഡാറ്റാബേസിന്റെയും ഡിജിറ്റലൈസേഷൻ ഒരു തുടർച്ചയായ പ്രക്രിയയാണ്.
ഇന്ത്യൻ റെയിൽവേയുടെ വിവരസാങ്കേതികവിദ്യ അധിഷ്ഠിത ആപ്ലിക്കേഷനുകൾ, ഗതാഗത സേവനങ്ങൾ ; സ്ഥാവരമായ അടിസ്ഥാന സൗകര്യം ; റോളിംഗ് സ്റ്റോക്ക് ; വിഭവശേഷി പരിപാലനം  എന്നിവ നിയന്ത്രിക്കുന്നു.
ഡിജിറ്റൽ സംരംഭങ്ങൾക്കായി അവബോധം സൃഷ്ടിക്കുന്നതിനായി, വിവിധ മാധ്യമങ്ങളിലൂടെ ഗ്രാമ-നഗരവാസികൾക്കായി പതിവ് പ്രചാരണങ്ങൾ സംഘടിപ്പിക്കുന്നു. മൊബൈൽ വഴിയും വെബ്സൈറ്റ് വഴിയും ഓൺലൈൻ ടിക്കറ്റിംഗ് ആഗോളതലത്തിൽ ലഭ്യമാണ്. റിസർവ് ചെയ്ത ടിക്കറ്റുകളുടെ ഏകദേശം 80 ശതമാനവും ഓൺലൈൻ വഴിയാണ് ബുക്ക് ചെയ്യുന്നത്. റിസർവ് ചെയ്തതും ചെയ്യാത്തതുമായ ടിക്കറ്റുകൾ ബുക്ക് ചെയ്യുന്നതിനും മറ്റ് റെയിൽവേ സേവനങ്ങൾക്കും വിവിധ പ്ലാറ്റ്ഫോമുകളിൽ മൊബൈൽ ആപ്ലിക്കേഷൻ ലഭ്യമാണ്.
ഇന്ന് ലോക് സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിലാണ് റെയിൽവേ മന്ത്രി ശ്രീ അശ്വിനി വൈഷ്ണവ് ഈ വിവരം അറിയിച്ചത്.
കല്ക്കരി മന്ത്രാലയം
കൽക്കരി മേഖലയിലെ ഗവേഷണത്തിനും വികസനത്തിനുമുള്ള നിർദ്ദേശങ്ങൾ കൽക്കരി മന്ത്രാലയം ക്ഷണിച്ചു
ന്യൂ ഡൽഹി: മെയ് 12, 2023
കൽക്കരി മന്ത്രാലയം അക്കാദമിക് സ്ഥാപനങ്ങളിൽ നിന്നും ഗവേഷണ സംഘടനകളിൽ നിന്നും ഗവേഷണ നിർദ്ദേശങ്ങൾ ക്ഷണിക്കുന്നു. കൽക്കരി മേഖലയിലെ ഗവേഷണത്തിനും വികസനത്തിനുമുള്ള ഊന്നൽ മേഖലകളിൽ ഇനിപ്പറയുന്നവ ഉൾപ്പെടുന്നു:
 ഭൂഗർഭ ഖനനം, ഓപ്പൺ കാസ്റ്റ് ഖനനം എന്നിവയിൽ നിന്നുള്ള ഉൽപ്പാദനവും ഉൽപ്പാദനക്ഷമതയും മെച്ചപ്പെടുത്തുന്നതിനുള്ള നൂതന സാങ്കേതികവിദ്യ/രീതിശാസ്ത്രം
 സുരക്ഷ, ആരോഗ്യം, പരിസ്ഥിതി എന്നിവയുടെ മെച്ചപ്പെടുത്തൽ
 പാഴ്വസ്തുക്കളിൽ നിന്ന് സമ്പത്ത്
 കൽക്കരി, ശുദ്ധമായ കൽക്കരി സാങ്കേതികവിദ്യകളുടെ ബദൽ ഉപയോഗം
 കൽക്കരി ശുദ്ധീകരണവും ഉപയോഗവും
 പര്യവേക്ഷണം
 നവീകരണവും സ്വദേശിവത്കരണവും 
മാർഗ്ഗനിർദ്ദേശങ്ങളും ഫോർമാറ്റും ഓൺലൈനായി സമർപ്പിക്കാനുള്ള സൗകര്യവും വെബ്സൈറ്റിൽ ലഭ്യമാണ്: https://scienceandtech.cmpdi.co.in
നിർദ്ദേശം സമർപ്പിക്കേണ്ട അവസാന തീയതി 2023 ജൂലൈ 15 ആണ്.
കൂടുതൽ വിവരങ്ങൾക്കും വ്യക്തതയ്ക്കും US, കൽക്കരി മന്ത്രാലയം അല്ലെങ്കിൽ GM, CMPDI, എന്നിവരെ യഥാക്രമം hitlar.singh85[at]nic[dot]in എന്ന ഇമെയിലിലും gmsnt.cmpdi@coalindia.in എന്ന ഇമെയിലിലും ബന്ധപ്പെടാവുന്നതാണ്.
(Visitor Counter : 54
പ്രധാനമന്ത്രിയുടെ ഓഫീസ്
വടക്കുകിഴക്കൻ സംസ്ഥാനങ്ങളുടെ സമഗ്ര വികസനത്തിനായുള്ള പരിവർത്തന സംരംഭങ്ങൾ പ്രധാനമന്ത്രി പങ്കുവെച്ചു ; 8 വർഷത്തെ വടക്കു കിഴക്കു വികസനം
പ്രധാനമന്ത്രി ശ്രീ നരേന്ദ്രമോദി തന്റെ വെബ്സൈറ്റായ നമോ ആപ്പിൽ നിന്നും MyGov-ൽ നിന്നും വടക്കുകിഴക്കൻ സംസ്ഥാനത്തിന്റെ സർവ്വതോന്മുഖമായ വികസനത്തിനായുള്ള കഴിഞ്ഞ 8 വർഷ കാലത്തെ പരിവർത്തന സംരംഭങ്ങളെക്കുറിച്ചുള്ള ലേഖനങ്ങളും ട്വീറ്റ് ത്രെഡും പങ്കിട്ടു.
പ്രധാനമന്ത്രി ട്വീറ്റ് ചെയ്തു :
“കഴിഞ്ഞ 8 വർഷമായി വടക്കുകിഴക്കൻ മേഖലയിൽ അഭൂതപൂർവമായ വികസനം ഉണ്ടായിട്ടുണ്ട്. അടിസ്ഥാന സൗകര്യ വികസനം, മെച്ചപ്പെട്ട ആരോഗ്യ സംരക്ഷണം, വിദ്യാഭ്യാസം, മേഖലയിലെ വിവിധ സംസ്ഥാനങ്ങളിൽ നിന്നുള്ള സമ്പന്നമായ സംസ്കാരങ്ങൾ ജനകീയമാക്കൽ എന്നിവയിൽ ശ്രദ്ധ കേന്ദ്രീകരിക്കുന്നു.
“വടക്കുകിഴക്കൻ മേഖലയുടെ സമഗ്രമായ വികസനത്തിനുള്ള പരിവർത്തന സംരംഭങ്ങൾ" . 8 വർഷത്തെ വടക്കു കിഴക്കു വികസനം.
--ND--
The last 8 years have seen unprecedented development in the Northeast. The focus is on infrastructure creation, ensuring better healthcare, education and popularising the rich cultures from the different states of the region. #8YearsOfPurvottarKalyan https://t.co/XLl6Vmfcm3
— Narendra Modi  June 13, 2022
Transformative initiatives for all-round development of the Northeast. #8YearsOfPurvottarKalyan https://t.co/x4WY4dMIVG
— Narendra Modi  June 13, 2022
(